Document ID: 32000D0252

32000D0252
L 078/28
JURNALUL OFÍCIAL AL UNIUNII EUROPENE
DECIZIA COMISIEI
din 17 martie 2000
de modificare a Deciziei 1999/710/CE de elaborare a unor liste provizorii ale unităților din țările terțe din care statele membre autorizează importurile de carne tocată și preparate din carne
[notificată cu numărul C(2000) 700]
(Text cu relevanță pentru SEE)
(2000/252/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CEE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (1) și articolul 7,
întrucât:
(1)
A fost elaborată o listă provizorie a unităților producătoare de carne tocată și preparate din carne prin Decizia 1999/710/CE a Comisiei (3).
(2)
Brazilia, Chile, Ungaria, Israel, Polonia și Thailanda au trimis o listă a unităților producătoare de carne tocată și preparate din carne și pentru care autoritățile responsabile certifică faptul că unitățile în cauză corespund regulilor comunitare.
(3)
Pot fi elaborate liste provizorii cu unități producătoare de carne tocată și preparate din carne pentru Brazilia, Chile, Ungaria, Israel, Polonia și Thailanda în conformitate cu procedura prevăzută de Decizia 95/408/CE pentru anumite țări.
(4)
Unele țări terțe nu au trimis listele cu unitățile producătoare la timp; în consecință, este necesar să se acorde, cu titlu tranzitoriu, o perioadă suplimentară pentru importul de preparate din carne din aceste țări terțe pentru a nu se întrerupe schimburile.
(5)
În acest caz, statele membre vor fi în consecință responsabile pentru asigurarea faptului că unitățile de la care importă preparate din carne îndeplinesc cerințe la fel de stricte ca și cerințele comunitare.
(6)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
(1) Textul anexei la prezenta decizie se adaugă anexei la Decizia 1999/710/CE.
(2) În ceea ce privește țările terțe, altele decât cele din anexa la Decizia 1999/710/CE, statele membre pot autoriza unitățile pentru importul de preparate din carne până la data de 1 septembrie 2000.
Articolul 2
Prezenta decizie se adresează statelor membre.
Adoptată la Bruxelles, 17 martie 2000.

Labels: 0
3
17
5